laion/Wikipedia-Exotic huggingface dataset:
ვილჰელმს პურვიტისი

ვილჰელმს პურვიტისი (დ. 3 მარტი [ ძვ. სტ. 20 თებერვალი], 1872, ხუტარ იაუჟი, ახლანდელი ცესისის რაიონი, ლატვია — გ. 14 იანვარი, 1945, ნოიჰაიმი, გერმანია) — ლატვიელი ფერმწერი, პეიზაჟისტი. სწავლობდა პეტერბურგის სამხატვრო აკადემიაში (1890–1897), იყო ა. კუინჯის მოწაფე. ლატვიის სამხატვრო აკადემიის რექტორი რიგაში (1919–1934) და ამავე აკადემიის პეიზაჟის სახელოსნოს ხელმძღვანელი (1921–1944). პურვიტისის ნამუშევრებისათვის დამახასიათებელია ემოციურობა, დეკორატიულობა („ზამთრის პეიზაჟი“, 1898, „შემოდგომა“ დაახლოებით 1929, ორივე ლიტვის ხელოვნების მუზეუმი, რიგა). ქართული საბჭოთა ენციკლოპედია, ტ. 8, თბ., 1984. — გვ. 232. ვიკისაწყობში არის გვერდი თემაზე: ვილჰელმს პურვიტისი ვილჰელმს პურვიტისის ბიოგრაფია დაარქივებული 2009-05-10 საიტზე Wayback Machine. ↑ Большая российская энциклопедия — Москва: Большая российская энциклопедия, 2004. <a href="https://wikidata.org/wiki/Track:Q1768199"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Vilhelms Purvitis <a href="https://wikidata.org/wiki/Track:Q17299517"></a> ↑ Benezit Dictionary of Artists — OUP, 2006. — ISBN 978-0-19-977378-7 <a href="https://wikidata.org/wiki/Track:Q217595"></a><a href="https://wikidata.org/wiki/Track:Q24255573"></a><a href="https://wikidata.org/wiki/Track:Q1547776"></a> ↑ Chervonnaya S. M. Purvītis, Vilhelms // Grove Art Online / J. Turner — [Oxford, England], Houndmills, Basingstoke, England, New York: OUP, 2017. — doi:10.1093/GAO/9781884446054.ARTICLE.T070128 <a href="https://wikidata.org/wiki/Track:Q217595"></a><a href="https://wikidata.org/wiki/Track:Q56691875"></a><a href="https://wikidata.org/wiki/Track:Q810196"></a><a href="https://wikidata.org/wiki/Track:Q103962907"></a><a href="https://wikidata.org/wiki/Track:Q21431157"></a><a href="https://wikidata.org/wiki/Track:Q1547776"></a> ↑ The Fine Art Archive — 2003. <a href="https://wikidata.org/wiki/Track:Q10855166"></a> ↑ Deutsche Nationalbibliothek Record #128489847 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
პური (მრავალმნიშვნელოვანი)

პური შეიძლება აღნიშნავდეს: პური — საკვები პროდუქტი; პური — ფრიტიურში შემწვარი ერთგვარი ცომეული ინდურ სამზარეულოში; პური — ქალაქი ინდოეთში; პური — მდინარე რუსეთში; პური, იგივე ბური — მდინარე რუსეთში
პურის ხე

პურის ხე — ერთსახლიანი ხეები თუთისებრთა ოჯახის Artocarpus-ის გვარისა. მისი 50-მდე სახეობა გავრცელებულია სამხრეთ-აღმოსავლეთ აზიაში, ოკეანიაში, სამხრეთ ამერიკასა და ზოგ სხვა ტროპიკულ რაიონში. განსაკუთრებული მნიშვნელობა აქვს ჩვეულებრივ პურის ხეს და ინდურ პურის ხეს. ჩვეულებრივი პურის ხე (ლათ. Artocarpus altilis ანუ Artocarpus communis, Artocarpus incisa) დიდი ხანია კულტივირებულია წყნარი ოკეანის კუნძულებზე. მისი სიმაღლეა 35 მ, დიამეტრი 1 მ აღწევს. ფოთლები თათისებრ განკვეთილია, ნაყოფედის მასა 3-4 კგ. შეიცავს უთესლო ფორმებს. ინდური პურის ხე (ლათ. Artocarpus integer ანუ Artocarpus integrifolia, Artocarpus heterophyllus) სიმაღლე 15 მ აღწევს და 30-40 კილოგრამს იწონის. მთლიანი ფოთლები აქვს. 30 კგ-იან ნაყოფედს პირდაპირ ღეროზე ისხამს (კაულიფლორია). პურის ხის ნაყოფედი შეიცავს სახამებელს, შაქრებსა და ცხიმებს. იჭმება მოხარშული და გამომცხვარი. კულტივირებულია ორივე ნახევარსფეროს ტროპიკებში, სადაც ადგილობრივი მოსახლეობის მნიშვნელოვანი საკვებია. მერქანს იყენებენ ავეჯისა და მუსიკალური ინსტრუმენტების დასამზადებლად და საღებავად. ფოთლები და ყვავილი იხმარება სამკურნალოდ. ქართული საბჭოთა ენციკლოპედია, ტ. 8, თბ., 1984. — გვ. 233.
სიმონას დაუკანტასი

სიმონას დაუკანტასი (დ. 28 ოქტომბერი, 1793, კალვიაი, სკუოდასის რაიონი — გ. 6 დეკემბერი, 1864, პაპილე, აკმიანის რაიონი) — ლიტველი ისტორიკოსი, მწერალი, განმანათლებელი. 1825 წელს დაამთავრა ვილნიუსის უნივერსიტეტი. 1825-1834 წწ. მუშაობდა რიგაში, 1835-1851 წწ. პეტერბურგში. იკვლევდა ლიტველი ხალხის ისტორიას („ლიტვის ისტორია უძველესი დროიდან“ და სხვ.). იგი აიდეალებდა ლიტვის ისტორიას, ბატონყმობას გარედან შემოტანილად თვლიდა, ილაშქრებდა ფეოდალური გადასახადების წინააღმდეგ. Simonas Daukantas (Lithuanian Classic Literature) დაარქივებული 2005-03-13 საიტზე Wayback Machine. Simono Daukanto muziejus Papilėje დაარქივებული 2007-07-12 საიტზე Wayback Machine. ↑ https://www.mle.lt/straipsniai/simonas-daukantas ↑ 2.0 2.1 Даукантас Симонас // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Deutsche Nationalbibliothek Record #120401908 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
სონღული

სონღული (ლათ. Falco rusticolus) — ფრინველი შავარდნისნაირთა რიგისა. მისი სხეულის სიგრძე 60 სმ, მასა დედლისა 2 კგ, მამლისა — 1,5 კგ აღწევს. ლამაზი ფრინველია, ფერად თეთრია და ნაცრისფერი ლაქები აყრია ან სულ ნაცრისფერია. გავრცელებულია ევროპის ჩრდილოეთში, აზიასა და ჩრდილოეთ ამერიკაში. ბინადრობს ტყე-ტუნდრასა და ზღვების კლდოვან ნაპირებზე. ქმნის მუდმივ წყვილებს. ბუდეს იკეთებს კლდეებში, ციცაბო ნაპირებსა ამ მაღალ ხეებზე. დებს 3-5 კვერცხს. კრუხობს დედალი 28-29 დღე-ღამის განმავლობაში. იკვებება ფრინველებით, რომელსაც ჰაერში ფრენისას იჭერს, უფრო იშვიათად — ლემინგებით, მემინდვრიებით, კურდღლებით. ძველად იყენებდნენ როგორც ძვირფას სამეფო ბაზს (სანადირო ფრინველი). ამჟამად საყოველთაოდ იშვიათია ფრინველია, საჭიროებს დაცვას. ჟორდანია რ., ქართული საბჭოთა ენციკლოპედია, ტ. 9, თბ., 1985. — გვ. 474.
ფიფა-ს კონფედერაციის თასი 2009 ჯგუფი A

თამაშების დაწყების დრო მოცემულია სამხრეთ აფრიკის რესპუბლიკის დროით ოფიციალური ვებ-გვერდი ოფიციალური და მატჩების დოკუმენტები დაარქივებული 2017-07-04 საიტზე Wayback Machine.
ტეი (მდინარე)

ტეი (ინგლ. Tay) — სიგრძით მე-6 დიდ ბრიტანეთში და ყველაზე გრძელი მდინარე შოტლანდიაში. სათავეს იღებს მთიან ადგილებში და მიედინება ცენტრალურ შოტლანდიაში. მდინარეზე მდებარეობენ ქალაქები: დანდი და პერტი. მდინარე ტეი პირველ ადგილზეა საშუალო წლიური ხარჯით დიდ ბრიტანეთში (170 კმ3/წმ). The Development of the Historic Burgh of Perth
დამპალი დაბები

დამპალი დაბები (ინგლ. Rotten Boroughs) — გაუკაცრიელებული დაბები და სოფლები XVIII-XIX სს. ინგლისში, რომლებიც პარლამენტში წარმომადგენლობით უფლებას ინარჩუნებდნენ. დამპალიი დაბებიდან პარლამენტის წევრებს ფაქტობრივად ამ დაბების მესაკუთრე ლენდლორდები ნიშნავდნენ. დამპალი დაბების სისტემა ხელს უშლიდა სამრეწველო ბურჟუაზიის პარლამენტში შეღწევას და უწარმომადგენლოდ ტოვებდა ისეთ დიდ ქალაქებს, როგორიც იყო ბირმინგემი, მანჩესტერი და სხვა. 1832 წელს საპარლამენტო რეფორმით 56 დამპალ დაბას ჩამოერთვა დამოუკიდებელი წარმომადგენლობის უფლება, დანარჩენებს კი - 1867 წლის საარჩევნო რეფორმის შემდეგ. ამის შედეგად 1832-1867 წწ. პარლამენტში 200 დეპუტატის ადგილი განთავისუფლდა. ქართული საბჭოთა ენციკლოპედია, ტ. 3, გვ. 355, თბ. 1978 Сэр Френсис Бурдет დაარქივებული 2007-10-31 საიტზე Wayback Machine.
სტვენია

სტვენია (ლათ. Pyrrhula pyrrhula) — ფრინველი ბეღურასნაირთა რიგისა. აქვთ შავი თავი და ბოლო, ნაცრისფერი ზურგი, მამალს წითელი, ხოლო დედალს მორუხო-მურა მუცელი. სტვენიას სხეულის სიგრძე 18 სმ, მასა 35 გ აღწევს. გავრცელებულია ევროპასა და აზიაში. ბინადრობს კავკასიის მთიან ტყეებში. ვერტიკალურად აღწევს 2700 მ ზღვის დონიდან. ბუდეს იკეთებს ხეზე. მაისში დებს 4-5 კვერცხს. ინკუბაცია გრძელდება 2 კვირას. იკვებება მცენარეთა კვირტებით, კენკრით, თესლით. მართვებს აჭმევს ამონანთხევს თესლს. ჟორდანია რ., ქართული საბჭოთა ენციკლოპედია, ტ. 9, თბ., 1985. — გვ. 568.
დიდი ჩორჯო

დიდი ჩორჯო — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ადმინისტრაციული ერთეული ხვანჭკარა). მდებარეობს ლეჩხუმის ქედის სამხრეთ კალთაზე, მდინარე რიონის ხეობაში, ზღვის დონიდან 800 მეტრზე, ამბროლაურიდან 13 კმ-ის დაშორებით. 2014 წლის აღწერის მონაცემებით სოფელში ცხოვრობს 176 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 540. ენციკლოპედია „საქართველო“, ტ. 2, თბ., 2012. — გვ. ?. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გენდუში

გენდუში — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ჭრებალოს თემი), მდებარეობს მდინარეების ლაჯანურისა და ასკისწყლის წყალგამყოფის აღმოსავლეთ კალთაზე. მდინარე რიონის ხეობაში. ზღვის დონიდან 920 მეტრი, ამბროლაურიდან 21 კილომეტრი. ფეოდალური ხანიდან შემორჩენილია გელოვანების საგვარეულო ციხესიმაგრე და სასახლის ნანგრევები. 2014 წლის აღწერის მონაცემებით სოფელში ცხოვრობს 27 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 43. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გორისუბანი

გორისუბანი — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ბუგეულის ადმინისტრაციული ერთეული). მდებარეობს მდინარეების შარეულისა (რიონის მარცხენა შენაკადი) და რიონის წყალგამყოფის ჩრდილოეთ კალთაზე, რიონის მარცხენა მხარეს. ზღვის დონიდან 920 მ სიმაღლეზე, ამბროლაურიდან დაშორებულია 17 კმ-ით. სოფელში დგას XI საუკუნის I ნახევრის წმინდა ბარბალეს ეკლესია. 2014 წლის აღწერის მონაცემებით სოფელში ცხოვრობს 36 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 229. დვალი მ., ენციკლოპედია „საქართველო“, ტ. 2, თბ., 2012. — გვ. 119-120. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ტანაგრისებრნი

ტანაგრისებრნი (ლათ. Thraupidae, ადრე Tanagridae) — ფრინველთა ოჯახი ბეღურასნაირთა რიგისა. გავრცელებულია სამხრეთ კანადიდან არგენტინამდე, ვესტინდოეთის კუნძულებზე. დაახლოებით მოიცავს 48 (61) გვარში გაერთიანებული 91 (205) სახეობას, მაგრამ ზუსტი რაოდენობა საკამათოა. მათი სხეულის სიგრძე 7,6—30 სმ აღწევს, აქვს კონუსისებრი ნისკარტი, ღია ყვითელი, მწვანე, წითელი, ლურჯი შეფერილობა, რომელსაც ლითონისებრი ბზინვარება დაჰკრავს. ბუდეს იკეთებენ ხეებზე, ბუჩქებზე, ფუღუროში, ზოგჯერ იკავებენ სხვის ბუდეს (გადმოუყრიან მართვებსა და კვერცხებს). დებენ 2-5 კვერცხს, ინკუბაციის ხანგრძლივობა 12-14 დღე გრძელდება. კრუხობს დედალი. იკვებებიან მცენარეებითა და მწერებით. ტანაგრისებრნი ხშირად გალიებში ჰყავთ. ზოგიერთი მკვლევარი ტანაგრისებრნს გრატასებრთა ოჯახში ქვეოჯახის სახით აერთიანებს. ჟორდანია რ., ქართული საბჭოთა ენციკლოპედია, ტ. 9, თბ., 1985. — გვ. 651-652. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 82, 151, 231.
გორი (ამბროლაურის მუნიციპალიტეტი)

გორი — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (იწის ადმინისტრაციული ერთეული). მდებარეობს მდინარე რიონის მარცხენა ნაპირზე, მდინარეების კრიხულისა და რიონის წყალგამყოფის ჩრდილოეთ კალთაზე, ზღვის დონიდან 680 მ. ამბროლაურიდან დაშორებულია 1 კმ-ით. 2014 წლის აღწერის მონაცემებით სოფელში ცხოვრობს 56 ადამიანი. სოფელში დგას წმინდა გიორგის ერთნავიანი ეკლესია. ადრე მას მინაშენებიც ჰქონია. მშენებლობაში გაირჩევა ორი ფენა, ერთი ადრინდელი, განვითარებული შუა საუკუნეებისა, მეორე — გვიანდელი XIX საუკუნის, თავდაპირველი ნაგებობიდან შემონახულია შირიმის ქვით მოპირკეთებული აღმოსავლეთი ნაწილი. ეკლესიას შემორტყმული აქვს კარგად დამუშავებული ნატეხი ქვის გალავანი. ქართული საბჭოთა ენციკლოპედია, ტ. 3, თბ., 1978. — გვ. 226. დვალი მ., ენციკლოპედია „საქართველო“, ტ. 2, თბ., 2012. — გვ. 113. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გოგოლეთი

გოგოლეთი — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ადმინისტრაციული ერთეული ცახი), მდებარეობს მდინარე შარეულის (რიონის მარცხენა შენაკადი) მარჯვენა ნაპირზე. ზღვის დონიდან 740 მეტრი, ამბროლაურიდან 28 კილომეტრი. სოფლის მიდამოებში, შარეულის ხეობის მარჯვენა, დამრეცი ფერდობის თავში არის კარსტული მღვიმე. 2014 წლის აღწერის მონაცემებით სოფელში ცხოვრობს 15 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 200. ენციკლოპედია „საქართველო“, ტ. 2, თბ., 2012. — გვ. 69. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ Кавказскій календарь на 1910 годъ, Тифлись, 1909, стр. 226. ↑ Кавказскій календарь на 1912 годъ, Тифлись, 1911, стр. 143. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ლარი ფლინტი

ლარი კლაქსტონ ფლინტი (ინგლ. Larry Flynt; დ. 1 ნოემბერი, 1942, მაგოფინი, კენტუკის შტატი — გ. 10 თებერვალი, 2021, ლოს-ანჯელესი, კალიფორნია) — ამერიკელი გამომცემელი და კომპანიის „Larry Flynt Publications“ (LFP) ხელმძღვანელი. მილოშ ფორმანმა მის შესახებ გადაიღო ფილმი „ხალხი ლარი ფლინტის წინააღმდეგ“. ლარი ფლინტმა ბავშვობა გაატარა კენტუკიში, დედასთან ერთად, სიღარიბეში. დედამისმა მიატოვა ქმარი, რომელიც ბევრს სვამდა და ლარისთან ერთად გაემგზავრა ინდიანაში. 1958 წელს ის სამხედრო სამსახურში წავიდა, იქიდან დაბრუნებულმა, 1964 წელს გახსნა სტრიპტიზკლუბი დაიტონში, ოჰაიო. 1970 წლისთვის ის უკვე ფლობდა 8 კლუბს კოლუმბიაში, აკრონში, ტოლიდოში და კლივლენდში. 1974 წელს დააარსა ჟურნალი „ჰასტლერი“ (Hustler). ფლინტს ჩაფიქრებული ჰქონდა საკუთარი სტრიპტიზკლუბების სარეკლამო ფურცლის გავრცელება, რაც გადაიქცა ჟურნალად. თავდაპირველად, ჟურნალს არცთუ კარგი სტარტი ჰქონდა, თუმცა, საბოლოოდ მისმა ტირაჟმა 3 მლნ-ს მიაღწია. 1976 წელს მან დააარსა კომპანია „Larry Flynt Publications“ (LFP). ლარი ფლინტი ჩათრეული იყო მრავალრიცხოვან სასამართლო პროცესებში, რომლებიც იმართებოდა პორნოგრაფიის შეზღუდვის მომხრეებსა და გამოხატვის თავისუფლების დამცველებს შორის. 1978 წელს სასამართლოს შენობიდან გამოსულ ფლინტსა და მის ადვოკატს ესროლეს, რის გამოც ლარი ფლინტი დღემდე ინვალიდის ეტლით გადაადგილდება. 1988 წელს ფლინტი და მისი ადვოკატი, ალან აიზეკმანი იგებენ პროცესს აშშ უმაღლეს სასამართლოში, სადაც სასამართლომ აშშ კონსტიტუციია პირველ შესწორებაზე დაყრდნობით გაამყარა გამოხატვის თავისუფლების დაცვის გარანტიები. 1996 წელს გამოვიდა ფილმი ხალხი ლარი ფლინტის წინააღმდეგ, რომელიც გადაიღო რეჟისორმა მილოშ ფორმანმა. ლარი ფლინტი მონაწილეობას იღებდა ამ ფილში მოსამართლე მიურეის როლში. იმავე წელს ფლინტი გამოსცემს ავტობიოგრაფიას «An Unseemly Man: My Life as a Pornographer, Pundit, and Social Outcast» (ISBN 978-0787111786). 2001 წელს მისი ქონება შეფასებულ იქნა 400 მილიონ დოლარად ლარი ფლინტი დაოჯახებული იყო 5-ჯერ. ყველაზე ხანგრძლივი ქორწინება ჰქონდა მეოთხე ცოლთან, ალთია ლეიზერთან (1976-1987). ის შიდსით იყო დაავადებული და ჰეროინის ზედმეტი დოზის მიღების გამო აბაზანაში დაიხრჩო ფლინტის ვილაში, ლოს-ანჯელესში, კალიფორნია. ლარი ფლინტმა მემკვიდრეობის უფლება ჩამოართვა თავის ქალიშვილს, ტონია ფლინტ-ვეგას, რომელიც პორნოგრაფიის წინააღმდეგ გამოდის და 1998 წელს გამოცემულ წიგნში ამტკიცებს, რომ ლარი ფლინტი ცდილობდა მასთან სქესობრივი აქტის დამყარებას. ვიკისაწყობში არის გვერდი თემაზე: ლარი ფლინტი ოფიციალური საიტი ↑ „გარდაიცვალა ჟურნალ „Hustler-ის“დამფუძნებელი ლარი ფლინტი“. ნეტგაზეთი. ციტირების თარიღი: 11 თებერვალი, 2021. შეამოწმეთ თარიღის პარამეტრი |access-date=-ში (დახმარება) ↑ დაარქივებული ასლი. დაარქივებულია ორიგინალიდან — 2008-06-10. ციტირების თარიღი: 2009-07-01.
ელისონ დიუბუა

ელისონ დიუბუა (დ. 24 იანვარი, 1972) — ამერიკელი მწერალი, რომელიც ამტკიცებს, რომ მედიუმის ნიჭითაა დაჯილდოებული. მრავალი წელია, ის აშშ-ის პოლიციას ეხმარება დამნაშავეთა ამოცნობასა და დაკავებაში. სერიალ „მედიუმში“ მთავარი როლის შემსრულებელი პატრიცია არკეტი ელისონს განასახიერებს. ელისონ დიუბუა დაიბადა 1972 წლის 24 იანვარს ფენიქსში, არიზონა. 1990 წელს დაამთავრა Corona del Sol High School. კოლეჯში სწავლისას მუშაობდა საოლქო პროკურორის ოფისში სტაჟიორად. დაამთავრა Arizona State University და მიიღო ბაკალავრის ხარისხი პოლიტიკურ მეცნიერებებში . ელისონი თავის თავს უწოდებს მედიუმს და არა ექტრასენს, რადგან თვლის რომ ეს ტერმინი იწვევს ნეგატიურ დამოკიდებულებას. ის ამტკიცებს რომ გარდაცვლილთა სულებთან საუბარი 6 წლის ასაკიდან შეუძლია. მისი თქმით ამ უნარს იყენებს რათა დაეხმაროს გარდაცვლილებს მათ ცოცხალ ახლობლებთან დაკავშირებაში. ის აგრეთვე ეხმარება პოლიციას დანაშაულთა გამოძიებაში. ელისონ დიუბუა მონაწილეობს სხვადასხვა გამოკვლევებში არიზონას უნივერსიტეტში. სამეცნიერო პროექტის ხელმძღვანელმა გარი შვარტცმა განაცხადა რომ კვლევები ადასტურებენ ელისონ დიუბუას უნარებს. მისი თქმით ელისონმა ზუსტად აღწერა მისი გარდაცვლილი მეგობარი. ერთ-ერთ ინტერვიუზე ელისონმა განაცხადა რომ კავშირი დაამყარა ინგლისელი ქალის გარდაცვლილ ქმართან. იმ ქალმა ჩანაწერის ნახვის შემდეგ დაადასტურა, რომ ელისონის მიერ ნათქვამის 80% შეესაბამება სინამდვილეს. შვარტცმა თავისი კვლევები გამოაქვეყნა წიგნში The Truth About Medium. მთავარი სტატია: მედიუმი (ტელესერიალი). სერიალი „მედიუმი“ გამოდიოდა 2005-2011 წლებში ტელეარხებზე NBC და CBS და ეფუძნება ელისონ დიუბუას წიგნს Don't Kiss Them Good-Bye. სერიალში ელისონ დიუბუას როლს თამაშობს მსახიობი პატრიცია არკეტი. მიუხედავად განსხვავებებისა ელისონ დიუბუას პერსონაჟსა და მის რეალურ ცხოვრებას შორის მაინც ბევრი მსგავსებაა. სერიალშიც მის ქმარს ჰქვია ჯო და აეროინჟინერია. ასევე როგორც რეალობაში ისევე სერიალში მას ჰყავს სამი ქალიშვილი, თუმცა განსხვავდება მათი სახელები (სერიალში მათ ჰქვიათ არიელი, ბრიჯიტი და მარი). DuBois, Allison (2005). Don't Kiss Them Good-bye. New York: Simon & Schuster. ISBN 978-0-7432-8228-4. OCLC 58051272.  DuBois, Allison (2006). We Are Their Heaven: Why the Dead Never Leave Us. New York: Simon & Schuster. ISBN 978-0-7432-9113-2. OCLC 67767350.  DuBois, Allison (2007). Secrets of the Monarch: How the Dead Can Teach Us About Living a Better Life. New York: Fireside Books. ISBN 978-0-7432-9114-9. OCLC 137222773.  DuBois, Allison (2011). Talk To Me--What the Dead Whisper in Your Ear. Phoenix, Arizona: STTT, Inc.. ISBN 978-0-9761535-1-1. OCLC 742361932.  AllisonDuBois.com დაარქივებული 2013-03-19 საიტზე Wayback Machine. CBS.com ↑ 1.0 1.1 Allison DuBois დაარქივებული 2014-08-09 საიტზე Wayback Machine. at about.com ↑ Patricia Arquette channels real-life psychic Allison Dubois—and the dead—in NBC's Medium. დაარქივებულია ორიგინალიდან — 2007-10-12. ციტირების თარიღი: 2013-03-10. ↑ "Is Medium's Psychic the Real Deal?", TV Guide ↑ Editorial Commentary Internet Archive, Retrieved February 9, 2007 ↑ Huddleston, Kathie. (May 20, 2009) CBS schedule: Medium lives, Ghost Whisperer gets season 5. SciFi. დაარქივებულია ორიგინალიდან — 2009-05-22. ციტირების თარიღი: 2009-05-21.
ივლისი 2009

ივლისი 2009 წლის მეშვიდე თვეა. დაიწო ორშაბათს და დამთავრდა 31 დღის შემდეგ პარასკევს.
ქერონეის ბრძოლა

ქერონეის ბრძოლა (ძვ. წ. 338) — ბრძოლა ქერონეასთან ახლოს, ბოეტიაში. ბრძოლაში ერთმანეთს დაუპირისპირდნენ მაკედონელები, ფილიპე II-ს მეთაურობით და ათენელებისა და თებელების კოალიცია. ბრძოლა დამთავრდა ფილიპეს ბრწყინვალე გამარჯვებით. ქერონეის ველზე მაკედონელების გამარჯვება ბერძნების დამოუკიდებლობის დასასრულს ნიშნავდა. ბრძოლა აღწერილი აქვს დიოდორე სიცილიელს. საბერძნეთის ქალაქებსა და მაკედონიას შორის ომი ჯერ კიდევ ძვ. წ. 340 წელს გარდაუვალი იყო. ფილიპე II მაკედონელს ალყა ჰქონდა შემორტყმული პერინტუსისთვის. თუმცა მას შემდეგ, რაც გაიგო, რომ ქალაქს სპარსეთის იმპერია ამარაგებდა, ალყა მოხსნა და საბერძნეთის დაპყრობა განიზრახა. მან მცირე დრო დაჰყო მაკედონიაში და შემდეგ მოულოდნელად დაიძრა სამხრეთისკენ. ძვ. წ. 338 წლის 2 აგვისტოს ორი არმია ერთმანეთს ქერონეის ველზე გაუპირისპირდა ერთმანეთს. ბრძოლის დაწყებამდე ფილიპემ მოწინააღმდეგეებს გაუგზავნა დესპანი, მშვიდობაზე მოსალაპარაკებლად, თუმცა უშედეგოდ. ამის შემდეგ ის პირდაპირ ბრძოლის ველისკენ გაემართა 30 ათასი ქვეითითა და 2 ათასი კავალერისტით. ფილიპემ მარცხენა ფლანგი ალექსანდრეს ჩააბარა. თვითონ კი მარჯვენას ჩაუდგა სათავეში. ალექსანდრეს წინ განლაგებულები იყვნენ თებელები და მათი გამორჩეული „საღვთო რაზმი“, რომელიც 300 მეომრისგან შედგებოდა. ბერძნების მარცხენა ფლანგზე კი ათენელები იდგნენ. შეუპოვარი ბრძოლა დიდხანს გაგრძელდა ისე, რომ არცერთ მხარეს უპირატესობა არ მოუპოვებია. შემდეგ ალექსანდრემ იმისათვის, რომ თავისი სიმამაცე და გამბედაობა დაემტკიცებინა შეტევა წამოიწყო თებელებზე. ის პირველი ეკვეთა მტერს. ამ შეტევამ მოწინააღმდეგის რიგებში ხვრელი გააჩინა და არმია ორ ნაწილად დაჰყო. ბერძნებმა დიდი დანაკლისი განიცადეს და საბოლოოდ გაქცევით უშველეს თავს. ამ დროს კი ფილიპემ თავისი არმია თავიდან უკან დახია, შემდეგ კი მთელი ძალით ეკვეთა მტერს. ამ მანევრმა ათენელები დააბნია და მათაც უკან დაიხიეს. ბრძოლის ველზე ათასზე მეტი ათენელის ცხედარი დარჩა, 2 ათასამდე კი დაატყვევეს. თებელებსაც დიდი დანაკარგები ჰქონდათ. 3 ათასამდე თებელი კი დაატყვევეს. დიოდორეს მიხედვით, ფილიპეს პირდაპირ ბრძოლის ველზე დაღუპულთა გვამებს შორის წამოუწყია ნადიმი. ცნობილია, რომ თებელების ელიტარული „საღვთო რაზმი“ მთლიანად განადგურდა(მათგან 154 დაიღუპა, 46 კი დაიჭრა ან ტყვედ ჩავარდა). ფილიპე გააკვირვა მათმა სიმამაცემ და თავგანწირვამ და ამიტომ თებელებს ნება დართო, რომ მათთვის პატივის მისაგებად ბრძოლის ველზე აეღმართად ლომის ქანდაკება. ათენელ გენერალ ლისიკლესს მოგვიანებით ბრალი დასდეს, რომ მისი ბრალი იყო ბრძოლაში მარცხი. ის გაასამართლეს და სიკვდილით დასაჯეს. ფილიპემ ალექსანდრე ათენში გააგზავნა, რომ ომისთვის ბოლო მოეღო. მან შესთავაზა, რომ გირაოს, ერთგულებისა და სპარსეთის წინააღმდეგ ბრძოლაში საჭირო მეომრებისა და ფინანსების სანაცვლოდ, ის დაინდობდა ყველა იმ ქალაქ-სახელმწიფოს, რომელიც მის წინააღმდეგ იბრძოდნენ. ათენელები გაოგნდნენ ფილიპეს გულმოწყალებით და მაშინვე დათანხმდნენ ზავს. მან ასევე ბეოტიელებთანაც დადო ზავი, თუმცა თებეში გარნიზონი შეინარჩუნა. ამის შემდეგ ფილიპემ შექმნა კორინთოს ლიგა სპარსეთის იმპერიიის წინააღმდეგ საბრძოლველად, რომელშიც ბერძნული ქალაქ-სახელმწიფოები გაერთიანდნენ. ლივიუსი — სტატიები ძველი ისტორიის შესახებ, ქერონეის ბრძოლა დაარქივებული 2016-04-09 საიტზე Wayback Machine. დიოდორე სიცილიელი — ისტორიული ბიბლიოთეკა ვიკისაწყობში არის გვერდი თემაზე: ქერონეის ბრძოლა ალექსანდრე მაკედონელი ფილიპე II მაკედონელი
პურის ხოჭო

პურის ხოჭო (ლათ. Anisoplia austriaca) — ხოჭო ფირფიტულვაშიანთა ოჯახისა. პურეული მარცვლოვნების მავნებელია. გავრცელებულია თითქმის ყველგან. საქართველოში გვხვდება პურის ხოჭო, კავკასიის ჯვაროსანა, ალაზნის ჯვაროსანა და თეთრფრთიანი ხოჭო. განსაკუთრებით მავნეა პურის ხოჭო, რომელიც გავრცელებულია ევროპაში, მცირე აზიაში, ირანში. ხოჭოს ზედა ფრთები მუქი წაბლისფერია შავი ოთხკუთხა ლაქებით, თავი, მუცელი და ფეხები შავია. სხეულის სიგრძე 12-16 მმ აღწევს. განვითარების ციკლი ორწლიანია. მატლი მკრთალი მოყვითალოა, რკალივით მოხრილი, 35 მმ. დედალი კვერცხს (50 ცალამდე) დებს ნიადაგში. მატლი ბინადრობს ნიადაგში, იკ ვებება ნეშომპალათი და თავთავიანი მარცვლეულია ფესვებით. იგი ჭუპრდება მაისის დასასრულს, ხოლო ივნისის ბოლოს ნიადაგიდან ამოფრინდება ხოჭო, რომელიც იკვებება ჭვავის, ხორბლის, ქერის, ცვილისებრი სიმწიფის ფაზაში მყოფი მარცვლებით. ხოჭო ამოფრენიდან 10-12 დღის შემდეგ იწყებს კვერცხის დებას. ბრძოლის ღონისძიებანი: ნაწვერალის აოშვა, მზრალად ხვნა, ანეულის კულტივაცია, სათოხნი კულტურების რიგთშორისების დამუშავება, ნათესების შესხურება ინსექტიციდებით და სხვა. ჭელიძე ი., ქართული საბჭოთა ენციკლოპედია, ტ. 8, თბ., 1984. — გვ. 233.
ტარბი (მრავალმნიშვნელოვანი)

საკუთარი სახელი ტარბი შეიძლება აღნიშნავდეს: ტარბი — ქალაქი სამხრეთი პირენეებში; ტარბი — ფრინველი.
ნიდერლანდების ანტილის კუნძულები

ნიდერლანდების ანტილის კუნძულები (ნიდერლ. Nederlandse Antillen, პაპიამენტო: Antia Hulandes) — კუნძულთა ჯგუფი კარიბის ზღვაში, რომელიც წარმოადგენდა ნიდერლანდების სამეფოს ავტონომიას. 2010 წლის ოქტომბერს, დაშლის შემდეგ, კუნძულები ისევ შედიან ნიდერლანდების სამეფოში, თუმცა სხვადასხვა სტატუსით. კუნძულების საერთო ფართობი 960 კმ², მოსახლეობა 2008 წლისთვის 225 ათასი კაცი. ↑ Landsverordening officiële talen. wetten.nl (28 March 2007). ციტირების თარიღი: 5 January 2011. ↑ Papiamentu/Ingles Dikshonario, Ratzlaff, Betty; pg. 11
ტარბი (ფრინველი)

ტარბი (ლათ. Pastor [Sturnus] roseus) — ფრინველი ბეღურასნაირთა რიგისა. მისი სხეული სიგრძე 23 სმ აღწევს. ვარდისფერია, თავი, ფრთები და ბოლო მოლურჯო-შავი აქვს. გავრცელებულია ველებისა და ნახევრად უდაბნოს ზონაში — უნგრეთიდან დასავლეთ ალთაისა და ავღანეთამდე. ზამთრობს ინდოსტანის ნახევარკუნძულზე. საქართველოში გვხვდება როგორც მობუდარი გადამფრენი ფრინველი (აპრილ-სექტემბერში). ბუდობს კოლონიებად. ბუდეს იკეთებს კლდის ნაპრალში, ქვების ნაშალში და სხვა. დებს 5-6 კვერცხს, ინკუბაცია გრძელდება 15 დღე-ღამე. დიდი რაოდენობით სპობს კალიას. ხშირად ნომადობს კალიების გუნდებთან ერთად. შემოდგომით ზიანს აყენებს ბაღ-ვენახებს. ჟორდანია რ., ქართული საბჭოთა ენციკლოპედია, ტ. 9, თბ., 1985. — გვ. 660.